Արանչա Սանչես-Վիկարիո

Արանչա Սանչես-Վիկարիո (, ծնվել է 1971 թվականի դեկտեմբերի 18-ին, Բարսելոնա, Իսպանիա), հանրահայտ իսպանացի թենիսիտուհի։ Աշխարհի առաջին ռակետ կանանց մենախաղում և զուգախաղում։

Իսպանացի հայտնի թենիսիստներ Էմիլիո և Խավիեր Սանչեսների կրտսեր քույրը։

Կենսագրություն 
Պրոֆեսիոնալ թենիսիստի կարիերան սկսել է 1985 թվականին։

Արանչա Սանչեը եղել է իր ժամանակների ամենաարավ թենիսիտուհիներից մեկը և անդրադարձնում էր իր մրցակցուհիների համարյա բոլոր գնդակները։ Կորտում բարձր արագության և հաղթանակի համառության համար թենիսային աշխարհում նրան անվանում էին «Բարսելոնյան մեղու»։

Հատկապես հաջող ելույթ էր ունենում գրունտային կորտերում և եղել է առաջին իսպանուհին, ով կարողացել է դառնալ աշխարհի առաջին ռակետ (1995 թվականի փետրվարի 6)։ Իր կարիերայի ընթացքում հաղթել է Մեծ Սաղավարտի 14 մրցաշարերում՝ չորսը մենախաղում, վեցը զուգախաղում և չորսը խառը զուգախաղում։ Ընդհանուր առմամբ հաղթել է WTA մենախաղերի 29 և զուգախաղերի 69 մրցաշարերում։ Սանչես-Վիկարիոն շատ հաճախ դուրս էր գալիս կարևոր մրցաշարերի եզրափակիչներ, սակայն այդ ժամանակ կանանց թենիսում գերիշխողներ Շտեֆի Գրաֆը և Մոնիկա Սելեշը ամեն անգամ նրան կանգնեցնում էին հաղթանակից մեկ քայլ առաջ։ Այնուամենայնիվ, կայունությունը և բարձր արդյունավետությունը Արանչային թույլ են տալիս դառնալ 1990-ական թվականների ամենավառ թենիսային աստղերից մեկը։

Մեծ Սաղավարտի առաջին մրցաշարը՝ Ռոլան Գարոսը, Սանչես-Վիկարիոն հաղթում է 1989 թվականին, 17 տարեկան հասակում, դրամատիկ եզրափակիչում հաղթելով այն տարիների ուժեղագույն թենիսիտուհի Շտեֆի Գրաֆին՝ 7–6(8–6), 3–6, 7–5։ Այդ պահից ի վեր Արանչան բառացիորեն ներխուժում է կանանց թենիսի էլիտա և գործնականում ամբողջ մնացած կարիերան (13 տարի) մնում է լավագույն տասնյակում։ Սանչեսի համար ամենահաջողակը դառնում է 1994 թվականը, երբ նա երկու անգամ հաղթում է Մեծ Սաղավարտի մրցաշարում (Ֆրանսիայում և ԱՄՆ-ում) և Ավստրալիայի եզրափակիչում խաղում է Գրաֆի դեմ։ Ըստ 1994 թվականի մրցաշրջանի արդյունքների, Սանչես-Վիկարիոն դառնում է չեմպիոնուհի։ Մեծ Սաղավարտի չորրորդ և վերջին մրցանակը Սանչես-Վիկարիոն շահում է 1998 թվականին Ռոլան Գարոսում, եզրափակիչում հաղթելով Մոնիկա Սելեշին՝ 7–6(7–5), 0–6, 6–2։

Սանչես-Վիկարիոյի հաշվին կան 4 օլիմպիական մեդալներ (2 արծաթե և 2 բրոնզե), որոնք շահվել են հայրենի Բարսելոնայում և Ատլանտայում։

Սանչես-Վիկարիոն հանդիսանում է թիմային աշխարհի առաջնության՝ Ֆեդերացիայի Գավաթի հնգակի հաղթող։ Հաղթանակներով են նշվում 1991, 1993, 1994, 1995, 1998 թվականները։ Ընդհանուր առմամբ նա խաղացել է Ֆեդերացիայի Գավաթի տաս եզրափակիչներում, ինչը ռեկորդ է հանդիսանում այդ մրցաշարի համար։ Սանչես-Վիկարիոն տիրում է նաև Ֆեդերացիայի Գավաթի ևս մի քանի ռեկորդների՝ անց կացրած խաղերի առավելագույն քանակ (100), առավելագույն քանակի հաղթանակած խաղեր (72), առավելագույն քանակի հաղթանակներ մենախաղում (50), առավելագույն քանակի հաղթանակներ մեկ զույգի համար (18, Կոնչիտա Մարտինեսի հետ միասին)։

Հոպմանի Գավաթի հաղթող 1990 և 2002 թվականներին։

2002 թվականի վերջին հայտարարում է կարիերայի ավարտի մասին։ կարիերայի ընթացքում վաստակում է մոտ 17 միլիոն դոլլար մրցանակային գումար։

2007 թվականի հուլիսի 14-ին, Փիթ Սամփրասի հետ միասին, ընդգրկվում է Նյու Յորքի Թենիսի փառքի սրահում։

2011 թվականից Արանչա Սանչեսը հանդիսանում է Ֆեդերացիայի Գավաթում Իսպանիայի կանանց ազգային հավաքականի ավագը։

Անձնական կյանք 
Արանչա Սանչես-Վիկարիոն ամուսնացած է եղել երկու անգամ։ Նրա առաջին ամուսնությունը մարզական լրագրող Խուան Վեհիլիոյի հետ ավարտվում է 2001 թվականին։ 2008 թվականի սեպտեմբերին նա ամուսնանում է գործարար Խոսեպ Սանտականայի հետ։ Նրանց առաջին երեխան, դուստր, նույնպես անվանված Արանչա, ծնվել է 2009 թվականի փետրվարի 27-ին։ Սանչես-Վիկարիոն իր երկրորդ զավակին՝ որդի, Լեո անունով, ծննդաբերում է 2011 թվականի հոկտեմբերի 28-ին։

2012 թվականին Սանչես-Վիկարիոյի ծնողների կողմից հայտարարվում է այն մասին, որ, չնայած կարիերայի ընթացքում վաստակած մոտ 60 միլիոն դոլլարի, նա «կորցրել է» իր բոլոր գումարները և, որ նա, իրականում, պարտքի մեջ է գտնվում իսպանական հարկային մարմինների առջև։

Մեծ Սաղավարտի մրցաշարերի մենախաղերի եզրափակիչների մասնակցության պատմություն

Մենախաղ

Զուգախաղ

Մեծ Սաղավարտի մրցաշարերի եզրափակիչներ

Մենախաղ

Հաղթանակներ (4)

Պարտություններ (8)

Զուգախաղ

Խառը զուգախաղեր

Օլիմպիական խաղերի արդյունքներ

Մենախաղ, 2 մեդալ (1 արծաթե, 1 բրոնզե) 

Սանչես-Վիկարիոն կիսաեզրափակիչում պերտվում է Ջենիիֆեր Կապրիատիին՝ 6-3, 3-6, 6-1։ 1992 թվականին բրոնզե մեդալի համար մրցախաղ չի անցկացվում, կիմսաեզրափակիչում պարտություն կրած երկու թենիսիստուհիներն էլ արժանանում են բրոնզե մեդալների։

Զուգախաղ, 2 մեդալ (1 արծաթե, 1 բրոնզե)

Տարվա ամփոփիչ մրցաշարերի եզրափակիչներ

Մենախաղ (1)

Զուգախաղ (6)

WTA մրցաշարերի եզրափակիչներ

Մենախաղ (77)

Զուգախաղ (111)

Կարիերայի ընթացքում շահած մրցանակային գումարներ

Թոփ-10-յակի թենիսիստուհիների հետ հանդիպումների արդյունքներ

Ծանոթագրություններ

Աղբյուրներ 
 Արանչա Սանչես-Վիկարիոն ՄՕԿ-ի կայքում 
 Արանչա Սանչես-Վիկարիոն WTA կայքում
 Արանչա Սանչես-Վիկարիոն Ֆեդերացիայի Գավաըի կայքում 
 Արանչա Սանչես-Վիկարիոն Թենիսի փառքի սրահում

1971 ծնունդներ
Դեկտեմբերի 18 ծնունդներ
Իսպանացի թենիսիստներ
Մեծ սաղավարտի (թենիս) մրցաշարեր
Ավստրալիայի թենիսի բաց առաջնություն
Ֆրանսիայի թենիսի բաց առաջնություն
Ուիմբլդոնի մրցաշար
ԱՄՆ-ի թենիսի բաց առաջնություն